Olivier Messiaen

I Olivier Eugène Prosper Charles Messiaen  (10 ya ing Diciembre 1908 – 27 ya ing Abril 1992) métung yang Frances a compositor, organista ampóng ornitólogong métung karéng mánimúnang compositor ning musicang clasical ning kadwang púlung siglu. Complicadu ya ritmo ing kayang musica. King armonía ampong melodía, gágámit yang sistemang áusan nang modes of limited transposition, a kinuá na karéng sistema ning tigtígan ampóng pámaglalang a migbúnga karéti. Sínúlat yang musica para karéng míyugnéng camara (chamber ensemble), ampó para karéng orquesta, siwálâ, solo organ ampóng piano, ampóng mig-experimentu ya karéng báyung instrumentung electronicong mélalang anyang panaún na.